Alle Akkommodasie Archives - Stellenbosch Akkommodasie
Die gashere van Lumley's Place, 'n B&B, het in Johannesdal en Pniel grootgeword. Dis kultuurryke dorpies wat in 1843 hul ontstaan aan vrygestelde slawe te danke het, en die eienaars is tans die eerste generasie wat dié familie-onderneming aan toeriste beskikbaar stel. Die gastehuis is naby Boschendal, Tokara, Bartinney, Solms Delta en baie ander vooraanstaande wynplase. Dis ook net 10 minute vanaf die Universiteit van Stellenbosch, 19 minute vanaf Franschhoek en 22 minute vanaf Paarl.
Die eienaars deel 'n liefde vir die omgewing se ryk geskiedenis, sy vriendelike mense en die skilderagtige, vreedsame omgewing wat menige besoeker in tyd terugvoer. Pniel se gemeenskap het hul alreeds in 1843 aan die voet van Simonsberg kom vestig.
Die paartjie se passie vir mense en kuier, kookkuns, goeie wyn en trots op hulle vallei was instrumenteel in hul besluit om Lumley's Place te stig. Dit was voorts deel van hul persoonlike strewe om 'n nalatenskap te laat deur ander aan een van die mooiste sending-gemeenskappe in die wêreld bloot te stel.
Hulle het baie moeite gedoen om gebruik te maak van die ligging en 'n struktuur te skep en ontwerp wat nie net mooi is om af te neem uit elke hoek, binne of buite nie, maar ook iets wat 'n onvergeetlike indruk op diegene wat deur sy deure as gaste en besoekers stap, te laat. Hierdie sorg kan gesien word in elke bietjie detail van die gebruik van glas tot die gebruik van natuurlike lig gedurende die dag en die skep van 'n mees skouspelagtige effek in die nag aan die kleur van die gebou wat komplementeer eerder as skel. Ons spog met bostaande interieur ontwerp en versierings met dwarslêers op die trap en pionierstyl-kaggels tot ultra moderne balustrade en sagte duvets en tekstuurverwe met elke kamer wat 'n unieke identiteit het. In kort is geen koste gespaar om gaste van private eksklusiwiteit te voorsien nie.
Life & Leisure Boutique Guest House is 'n unieke, moderne gastehuis in Stellenbosch-sentraal. Ons bied moderne gastekamers en konferensiegeriewe
Daar is 7 ruim gastekamers en 'n aparte gesinseenheid vir 6 gaste langsaan. Elke kamer het 'n moderne en suite-badkamer, koffie- en teemaakgeriewe, WiFi, lugversorging, 'n TV met DStv en 'n yskassie met verversings.
Die unieke venue, die Geel Kamer, is ideaal vir 'n konferensie of 'n vergadering. Dis ideaal vir kleiner groepe en kan vir 'n verskeidenheid behoeftes voorsiening maak.
Life & Leisure Boutique Guest House bied ook 'n kroeg, swembad en parkeerplek op die perseel.
Die verblyf is naby bekende restaurante, wynplase en kunsgalerye.
Baruch Guesthouse in Stellenbosch bied die perfekte balans tussen huislike akkommodasie, gemak en kwaliteit diens.
Ons unieke gastehuis is in Die Boord, Stellenbosch, geleë. Dis ideaal vir sakereisigers en vakansiegangers. Ons word geïnspireer deur die tapisserie van lewe en ons bied 'n diens wat elke verblyf 'n onvergeetlike, rustige ervaring sal maak.
Elke kamer het 'n platskerm-TV met DStv, lugversorging, gasvryheidskinkbord, kroegie, yskas, WiFi, haardroër, internasionale sok en 'n elektroniese kluis vir 'n skootrekenaar. Veilige parkeerplek is op die perseel beskikbaar. 'n Kontinentale of Engelse ontbyt word daagliks in die eetkamer bedoen en kan met aankoms bespreek word. Die ontbyt word teen 'n ekstra koste bedien.
Baruch is die perfekte basis vanwaar die nabye Historiese Dorpsentrum en Universiteit verken kan word. Dit is net 5 minute se stap van Stellenbosch MediClinic, Die Boord Inkopiesentrum en Markötter Sportgronde, en 2 minute se ry van die Stellenbosch Gholfbaan af. Baruch is naby die plaaslike skole en 'n kort afstand van Techno Park en al Stellenbosch se wynplase af.
Klop by ons aan vir onvergeetlike verblyf!
Hoopenburg Guesthouse is op 'n boetiekwynlandgoed van sowat 70 ha met 'n welige tuin wat verskeie soorte voëls lok geleë. Wonderskone uitsigte oor die wingerde en lieflike sonsondergange maak hierdie 'n wonder van die natuur. Ontspan langs die swembad of gaan stap deur die wingerde na die wynkelder en geniet 'n glas wyn.
Ons ligging is uiters sentraal en ons is dus 'n wonderlike basis vanwaar mens die nabygeleë besienswaardighede kan besoek en ook 'n perfekte plek vir sakereisigers. Die gastehuis is net 45 minute van Kaapstad se middestad af en 10 minute vanaf Stellenbosch, met maklike toegang tot die N1-hoofweg.
Ons het 5 kamers: enkelkamers, dubbelkamers, gesinskamers en 'n tweeslaapkamerkothuis. Elke kamer is toegerus met moderne geriewe, koffie- en teemaakgeriewe, TV met sekere DStv-kanale, verwarmer, waaier en haardroër. Die gesinskamers het elkeen 'n mikrogolfoond en yskassie en daar is 'n lekker kaggel in die leef- en eetkamer en in die somer kan jy in die swembad afkoel. Die perseel is kindervriendelik en omhein met 'n veilige plaaswerf vir die jongspan.
Ander geriewe op die perseel sluit wynproe, WiFi, visvang, 'n swembad en 'n kaggel in die eetarea in. Daar is ook 'n gesinsrestaurant op die buur-wynlandgoed.
Ons bied ook geriewe vir kleiner konferensies van tot 20 afgevaardigdes en funksiegeriewe vir tot 40 gaste. Ons bied warm en vriendelike, dog diskrete, gasvryheid en loop die ekstra myl om ons gaste 'n wonderlike verblyf te verseker.